
注讬专讜讘讬谉 爪讜 注"讗 - 驻讬专讜砖 砖讟讬讬谞讝诇抓

讜讗讬讘注讬转 讗讬诪讗 [讜讗诐 转专爪讛 讗诪讜专] 讚讻讜诇讬 注诇诪讗 [诇讚注转 讛讻诇] 讻讚讬 诇爪讗转 讬讚讬 讞讜讘转 诪爪讜讛 诇讗 讘注讬 [爪专讬讱] 讻讜讜谞讛, 讜讛讻讗 [讜讻讗谉] 讘砖讗诇讛 讘注谞讬谉 诇注讘讜专 诪砖讜诐 "讘诇 转讜住讬祝" 拽诪讬驻诇讙讬 [谞讞诇拽讜], 讚转谞讗 拽诪讗 [砖讛转谞讗 讛专讗砖讜谉] 住讘专 [住讘讜专]: 诇注讘讜专 诪砖讜诐 "讘诇 转住讬祝" 诇讗 讘注讬 [爪专讬讱] 讻讜讜谞讛, 讜诇讻谉 讗诐 讬谞讬讞 讝讜讙 转驻讬诇讬谉 谞讜住祝, 讗祝 讗诐 诇讗 讬转讻讜讜谉 讘讛谞讞转诐 诇砖诐 诪爪讜讛, 讛专讬讛讜 注讜讘专 讘"讘诇 转讜住讬祝". 讜专讘谉 讙诪诇讬讗诇 住讘专 [住讘讜专]: 诇注讘讜专 诪砖讜诐 "讘诇 转住讬祝" 讘注讬 [爪专讬讱] 讻讜讜谞讛 砖诇 注砖讬讬转 诪爪讜讛. 讜讻讬讜谉 砖讻讗谉 讗讬谞讜 诪转讻讜讜谉 讗诇讗 诇讟诇讟讜诇 讛转驻讬诇讬谉 讘诇讘讚, 讬讻讜诇 诇讛谞讬讞 注讜讚 讝讜讙.


讜讗讬讘注讬转 讗讬诪讗 [讜讗诐 转专爪讛 讗诪讜专] 讗讬 讚住讘讬专讗 诇谉 [讗诐 砖住讘讜专讬诐 讗谞讜] 砖砖讘转 讝诪谉 转驻讬诇讬谉 讛讜讗 鈥� 讚讻讜诇讬 注诇诪讗 [诇讚注转 讛讻诇] 诇讗 诇注讘讜专 注诇 "讘诇 转讜住讬祝" 讘注讬 [爪专讬讱] 讻讜讜谞讛 讜诇讗 诇爪讗转 讬讚讬 讞讜讘转 讛诪爪讜讛 讘注讬 [爪专讬讱] 讻讜讜谞讛, 讜讻讬讜谉 砖注砖讛 诪注砖讛 讗讬谉 讻讜讜谞转讜 诪注诇讛 讗讜 诪讜专讬讚讛.


讜讛讻讗 [讜讻讗谉] 讘注谞讬谉 "诇注讘讜专 砖诇讗 讘讝诪谞讜" 注诇 "讘诇 转讜住讬祝" 讻砖注讜砖讬诐 诪爪讜讛 砖诇讗 讘讝诪谞讛 拽诪讬驻诇讙讬 [谞讞诇拽讜], 讜讻讱 讬砖 诇讛讘讬谉: 转谞讗 拽诪讗 [讛转谞讗 讛专讗砖讜谉] 住讘专 [住讘讜专]: 砖讗诐 注讜砖讬诐 诪注砖讛 诪爪讜讛 砖诇讗 讘讝诪谞讛 诇讗 讘注讬 [爪专讬讱] 讻讜讜谞讛 砖讬转讻讜讜谉 讗讝 诇注砖讬讬转 讛诪爪讜讛, 讗诇讗 讻讬讜谉 砖注砖讛 讛专讬讛讜 注讜讘专 注诇 "讘诇 转讜住讬祝", 诇讻谉 讗住讜专 诇讜 诇讛谞讬讞 讬讜转专 诪讝讜讙 讗讞讚. 讜专讘谉 讙诪诇讬讗诇 住讘专 [住讘讜专]: 砖诇注讘讜专 砖诇讗 讘讝诪谞讜 讘注讬 [爪专讬讱] 讻讜讜谞讛 诇诪爪讜讛, 讜讗诐 讗讬谞讜 诪转讻讜讜谉, 讗讬谞讜 注讜讘专, 讜诇讻谉 讬讻讜诇 诇讛谞讬讞 讝讜讙 谞讜住祝.


注诇 讛住讘专 讝讛 诪拽砖讬诐: 讗讬 讛讻讬 [讗诐 讻讱] 诇讚注转 专' 诪讗讬专 讝讜讙 讗讞讚 谞诪讬 [讙诐 讻谉] 诇讗 讬谞讬讞, 砖讛专讬 讘注爪诐 讛谞讞转讜 注讜讘专 讛讜讗 诪砖讜诐 "讘诇 转讜住讬祝", 砖诪拽讬讬诐 诪爪讜转 转驻讬诇讬谉 讘讝诪谉 砖讗讬谞讜 诪爪讜讜讛 注诇 讻讱.


讜注讜讚 砖诇驻讬 讝讛 讛讬砖谉 讘砖诪讬谞讬 注爪专转 讘住讜讻讛 讬诇拽讛 诪砖讜诐 "讘诇 转讜住讬祝", 砖诪讜住讬祝 注诇 讛诪爪讜讛 "讘住讜讻讜转 转砖讘讜 砖讘注转 讬诪讬诐". 讜讛专讬 转讬拽谞讜 讞讻诪讬诐 砖讘讙诇讜转 讬拽讬讬诪讜 砖诪讜谞讛 讬诪讬 讞讙 讜砖谞讬 讬诪讬诐 讟讜讘讬诐 砖诇 讙诇讜讬讜转, 讜讗诐 讻谉 讛讬砖谉 讘住讜讻讛 讘诇讬诇 砖诪讬谞讬 讘讙讜诇讛 注讜讘专 注诇 讚讘专讬 转讜专讛! 讗诇讗 诪讞讜讜专转讗 讻讚砖谞讬谞谉 诪注讬拽专讗 [诪讞讜讜专, 讘专讜专, 讻诪讜 砖转专爪谞讜 讘转讞讬诇讛] 讘转讬专讜爪讬诐 讛讗讞专讬诐.


讗 讜讻讬讜谉 砖讚谞讜 讻讘专 讘注谞讬谉 转驻讬诇讬谉, 讘讗讬诐 诇讘专专 注讜讚 讗转 讛谞讜砖讗 诇讙讜驻讜, 讜砖讜讗诇讬诐: 诪讗谉 [诪讬 讛讜讗 讛讞讻诐] 砖砖诪注转 诇讬讛 [讗讜转讜] 砖讚注转讜 砖砖讘转 讝诪谉 转驻讬诇讬谉? 专' 注拽讬讘讗 讛讜讗. 讚转谞讬讗 [砖讛专讬 砖谞讬谞讜 讘讘专讬讬转讗] 注诇 讛谞讗诪专 讘住讬讜诪讛 砖诇 驻专砖转 "拽讚砖 诇讬 讻诇 讘讻讜专", 讛讚谞讛 讘诪爪讜讜转 驻住讞 讜讘诪爪讜转 转驻讬诇讬谉: "讜砖诪专转 讗转 讛讞拽讛 讛讝讗转 诇诪讜注讚讛 诪讬诪讬诐 讬诪讬诪讛" (砖诪讜转 讬讙, 讬), 讜讻讱 讚专砖讜: "讬诪讬诐" 鈥� 诇讚讬讬拽 讜诇讛讜爪讬讗: 讜诇讗 诇讬诇讜转. "诪讬诪讬诐" 鈥� 讛诪"诐 讘讗讛 诇诪注讟, 诇诇诪讚谞讜: 讜诇讗 讻诇 讬诪讬诐, 诪砖诪注: 驻专讟 诇砖讘转讜转 讜讬诪讬诐 讟讜讘讬诐 砖讗讬谉 诪谞讬讞讬诐 讘讛诐 转驻讬诇讬谉, 讗诇讜 讚讘专讬 专' 讬讜住讬 讛讙诇讬诇讬.


专' 注拽讬讘讗 讗讜诪专: 诇讗 谞讗诪专 讞讜拽讛 讝讜 讗诇讗 诇注谞讬谉 驻住讞 讘诇讘讚 讜讗讬谉 注谞讬谞讛 讻诇诇 诇转驻讬诇讬谉, 讜诪诪讬诇讗 诪讜讘谉 讻讬 诇讚注转 专' 注拽讬讘讗 讗讬谉 讛讙讘诇讛 诇讛谞讞转 转驻讬诇讬谉 讘砖讘转讜转 讜讘讬诪讬诐 讟讜讘讬诐.


讜砖讜讗诇讬诐: 讜讗诇讗 讛讗 讚转谞谉 [讝讜 砖砖谞讬谞讜 讘诪砖谞讛]: 讛驻住讞 讜讛诪讬诇讛 诪爪讜转 注砖讛 讗讘诇 讗讬谉 讘讛谉 爪讚 诪爪讜转 诇讗 转注砖讛, 诇讬诪讗 [讛讗诐 诇讜诪专] 砖讚讘专 讝讛 诇讗 讻专' 注拽讬讘讗? 讚讗讬 [砖讗诐] 转讗诪专 讻砖讬讟转 专' 注拽讬讘讗 鈥� 讻讬讜谉 讚诪讜拽讬 诇讛 [砖诪注诪讬讚 讗讜转讜] 讗转 讛驻住讜拽 讛讝讛 讘注谞讬谉 讛驻住讞, 诇讗讜 谞诪讬 讗讬讻讗 [讙诐 讻谉 讬砖], 讜讻讚讘专讬 专' 讗讘讬谉 讗诪专 专' 讗讬诇注讗讬. 砖讗诪专 专' 讗讘讬谉 讗诪专 专' 讗讬诇注讗讬: 讻诇 诪拽讜诐 砖谞讗诪专 "讛砖诪专" "驻谉" 讜"讗诇" 鈥� 讗讬谞讜 讗诇讗 讘诇讗 转注砖讛, 砖讗祝 讗诇讛 讘讬讟讜讬讬诐 砖诇 砖诇讬诇讛 讛诐. 讜讛专讬 讗祝 诇注谞讬谉 讛驻住讞 谞讗诪专 "讜砖诪专转 讗转 讛讞讜拽讛", 讜砖诪讬专讛 诪砖诪注讛 诪爪讜转 诇讗 转注砖讛!


讜讚讜讞讬诐: 讗驻讬诇讜 转讬诪讗 [转讗诪专] 砖讛讛诇讻讛 砖讗讬谉 讘驻住讞 诪爪讜转 诇讗 转注砖讛, 讗祝 讻专' 注拽讬讘讗 讛讬讗, 讗诇讗 讬砖 诇讝讻讜专 讻诇诇 谞讜住祝 砖讗诪谞诐 "讛砖诪专 讚诇讗讜 鈥� 诇讗讜", 砖讗诐 谞讗诪专讛 诇砖讜谉 砖诪讬专讛 讘爪讬讜讜讬 讛转讜专讛 砖注谞讬讬谞讜 诇讛讬诪谞注 诪诇注砖讜转 讚讘专, 讛专讬 "讛砖诪专" 讝讛 诪砖诪注讜 讻注讬谉 诇讗 转注砖讛 鈥� 诇讛讬砖诪专 讜诇讗 诇注砖讜转 讚讘专 讝讛. 讗讜诇诐 "讛砖诪专" 砖诇 注砖讛 鈥� 注砖讛, 砖诪砖诪注讜 转讜住驻转 讛拽驻讚讛 讜讝讛讬专讜转 讘注砖讬讬转 讛诪爪讜讛, 讜讘驻住讞 谞讗诪专讛 诇砖讜谉 砖诪讬专讛 讘转讜住驻转 诇注砖讛.


讜诪拽砖讬诐: 讜诇注讬拽专讜 砖诇 讚讘专, 讜讻讬 住讘专 专' 注拽讬讘讗 砖讘转 讝诪谉 转驻讬诇讬谉 讛讜讗?! 讜讛转谞讬讗 [讜讛专讬 砖谞讬谞讜 讘讘专讬讬转讗] 专' 注拽讬讘讗 讗讜诪专: 讬讻讜诇 讬谞讬讞 讗讚诐 转驻讬诇讬谉 讘砖讘转讜转 讜讬诪讬诐 讟讜讘讬诐 鈥� 转诇诪讜讚 诇讜诪专 "讜讛讬讛 诇讱 诇讗讜转 注诇 讬讚讱 讜诇讝讻专讜谉 讘讬谉 注讬谞讬讱 诇诪注谉 转讛讬讛 转讜专转 讛' 讘驻讬讱 讻讬 讘讬讚 讞讝拽讛 讛讜爪讬讗讱 讛' 诪诪爪专讬诐" (砖诪讜转 讬讙, 讟), 讜诪转讬 讞诇 讞讬讜讘 讛转驻讬诇讬谉 注诇 诪讬 砖爪专讬讻讬谉 讗讜转, 诇讛讜讻讬讞 讜诇讗诪转 讗转 讬讛讚讜转诐 讜讘讞讬专转诐 讘讬诪讜转 讛讞讜诇, 讬爪讗讜 讗诇讜 砖讘转讜转 讜讬诪讬诐 讟讜讘讬诐, 砖讛谉 讙讜驻谉 讗讜转 砖诇 讘讞讬专转 讬砖专讗诇, 讜讝讻专 诇讬爪讬讗转 诪爪专讬诐, 讜讗讬谞谉 爪专讬讻讬谉 诇讗讜转 谞讜住祝, 讜讗诐 讻谉 讘专讜专 砖专' 注拽讬讘讗 诇讗 住讘专 砖砖讘转 讝诪谉 转驻讬诇讬谉.


讗诇讗 讛讗讬 转谞讗 [转谞讗 讝讛] 讛讜讗 讚转谞讬讗 [砖砖谞讬谞讜 讘讘专讬讬转讗]: 讛谞讬注讜专 讘诇讬诇讛, 专爪讛 鈥� 讞讜诇抓 转驻讬诇讬谉, 专爪讛 鈥� 诪谞讬讞 讜讗讬谞讜 讞讜砖砖 诇"讘诇 转讜住讬祝", 讗诇讜 讚讘专讬 专' 谞转谉. 讬讜谞转谉 讛拽讬讟讜谞讬 讗讜诪专: 讗讬谉 诪谞讬讞讬谉 转驻讬诇讬谉 讘诇讬诇讛, 诪讻讬讜谉 砖诇讬诇讛 诇砖讬讟转 转谞讗 拽诪讗 [讛转谞讗 讛专讗砖讜谉] 鈥� 讛讜讗 专' 谞转谉, 讝诪谉 转驻讬诇讬谉 鈥� 砖讘转 谞诪讬 [讙诐 讻谉] 讝诪谉 讛谞讞转 转驻诇讬谉, 砖讛专讬 讗讬谞讜 诪拽讘诇 讗转 讛诪讬注讜讟 砖诇 "诪讬诪讬诐 讬诪讬诪讛" 讻砖讬讟转 专' 讬讜住讬 讛讙诇讬诇讬.


讜讚讜讞讬诐: 讝讜 讗讬谞讛 讛讜讻讞讛, 讚讬诇诪讗 住讘讬专讗 诇讬讛 [砖诪讗 讛讜讗 住讜讘专] 诇讬诇讛 讝诪谉 转驻讬诇讬谉 讛讜讗, 砖讘转 鈥� 诇讗讜 [诇讗] 讝诪谉 转驻讬诇讬谉 讛讜讗. 讚讛讗 砖诪注讬谞谉 诇讬讛 [砖讛专讬 砖诪注谞讜 讗讜转讜] 讗转 专' 注拽讬讘讗 砖讗诪专: 诇讬诇讛 讝诪谉 转驻讬诇讬谉 讛讜讗, 砖讗讬谞讜 诪诪注讟 "诪讬诪讬诐 讬诪讬诪讛", 讜讘讻诇 讝讗转 砖讘转 诇讗讜 [诇讗] 讝诪谉 转驻讬诇讬谉 讛讜讗, 砖讛专讬 讗讬谉 爪讜专讱 讘讛谉 诇讗讜转! 讜讗祝 专' 谞转谉 讬讬转讻谉 砖住讜讘专 讻谉.


讗诇讗 讬砖 诇讜诪专 讻讬 讛讗讬 转谞讗 [转谞讗 讝讛] 讛讜讗 砖住讘讜专 砖砖讘转 讝诪谉 转驻讬诇讬谉 讛讜讗, 讚转谞讬讗 [砖砖谞讬谞讜 讘讘专讬讬转讗]: 诪讬讻诇 讘转 讻讜砖讬 (讘转 砖讗讜诇 讛诪诇讱) 讛讬转讛 诪谞讞转 转驻讬诇讬谉 讜诇讗 诪讬讞讜 讘讛 讞讻诪讬诐 砖讛专砖讜转 讘讬讚讛 诇注砖讜转 讻讱, 讜讻谉 讗砖转讜 砖诇 讬讜谞讛 讛讬转讛 注讜诇讛 诇专讙诇 讜诇讗 诪讬讞讜 讘讛 讞讻诪讬诐. 诪讻讬讜谉 砖诇讗 诪讬讞讜 讘讛 讞讻诪讬诐 鈥� 讗诇诪讗 拽住讘专讬 [诪讻讗谉 砖住讘讜专讬诐 讛诐] 讞讻诪讬诐 讗诇讛, 讻讬 诪爪讜转 注砖讛 砖诇讗 讛讝诪谉 讙专诪讗 讛讬讗 讜讞讬讬讘讬诐 讘讛 讘讻诇 注转 讜讗祝 讘诇讬诇讜转 讜讘砖讘转讜转, 讜诇驻讬 讛讻诇诇 讛诪拽讜讘诇 讻诇 诪爪讜转 注砖讛 砖诇讗 讛讝诪谉 讙专诪讗 讙诐 谞砖讬诐 讞讬讬讘讜转 讘讛.


讜讚讜讞讬诐: 讜讚讬诇诪讗 住讘专 诇讛 [讜砖诪讗 住讘讜专 讛讜讗] 讗讜转讜 转谞讗

